 ڪراچي (ويب ڊيسڪ) ناليواري اداڪارا منشا پاشا سان مڱڻي ڪندڙ سماجي ڪارڪن ۽ وڪيل جبران ناصر چيو آهي ته منشا پاشا سبب آئون پاڻ کي هڪ بهتر انسان  بڻائي سگھيس. جبران ناصر پنهنجي مڱڻي کان اڳ هڪ انٽرويو ۾ منشا پاشا جي حوالي سان ڳالهه ٻولهه ڪئي جنهن جي ويڊيو سوشل ميڊيا تي وائرل ٿي رهي آهي. هي به پڙهي سگھو ٿا:ڀارت ڪنهن جي پيءُ جو ناهي: بالي ووڊ اداڪار مودي سرڪار تي ڏمرجي پيو منشا پاشا سان مڱڻي ڪرڻ جو سبب ٻڌائيندي جبران ناصر چيو ته زندگي ۾ اوهان هڪ اهڙي مقام تي اچي ويندا آهيو جڏهن اوهان کي لڳندو آهي ته هاڻ اوهان شادي ڪرڻ لاءِ تيار آهيو، وقت به صحيح هو ۽ اسان ٻئي ان فيصلي سان گھڻا خوش آهيون. هي به پڙهي سگھو ٿا:پاڪستان جي پهرين انٽرنيشنل ايوارڊز جون نامزدگيون اداڪارا جي تعريف ڪندي جبران ناصر ٻڌايو ته آئون هن سان گڏ خوشي محسوس ڪندو آهيان، هوءَ مون کي اڳتي وڌڻ ۾ مدد ڏيندي آهي ۽ سدائين سپورٽ ڪندي رهي آهي. سندس چوڻ هو ته آئون اهڙي ئي ڇوڪريءَ سان زندگي گھارڻ جو خواهشمند هيس ۽ آئون ڪوشش ڪري رهيو آهيان ته هوءَ به ائين ئي محسوس ڪري. سماجي ڪارڪن موجب آئون منشا جي ڪري پاڻ کي بهتر انسان بڻائي سگھيس، ته پوءِ ڪنهن جو اوهان جي زندگي تي ايترو هاڪاري اثر پئجي رهيو هجي ته يقينن مون کي اهڙي رشتي جي خوشي ملهائڻ گھرجي.